**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_din \_\_\_\_\_\_\_\_\_ 2022**

**privind prelungirea valabilităţii „Planului Urbanistic General al Municipiului Târgu Mureş” cu regulamentul local de urbanism aferent**

**aprobat prin HCL nr. 257/19.12.2002**

**până la intrarea în vigoare a noului Plan Urbanistic General,**

dar nu mai târziu de 1 octombrie 2022

**beneficiar Municipiul Târgu Mureş**

***Consiliul local al municipiului Târgu Mureş, întrunit în şedinţa ordinară de lucru,***

Consiliul local municipal Târgu Mureş, întrunit în şedinţă ordinară de lucru,

Având în vedere:

1. referatul de aprobare nr. 1066/ 28.02.2022iniţiat de Primar prin Direcţia ”Arhitect Şef”
2. avizul favorabil de prelungire a valabilității PUG Târgu Mureș dat de Ministerul Dezvoltării Regionale și Administrației Publice prin adresa *nr. 149375/27.12.2018* care permite prelungirea valabilității până cel târziu la data de 31 decembrie 2023
3. Raportul de specialitate nr.\_\_\_\_\_\_\_\_\_al Direcției Juridice, Contencios Administrativ Și Administrație Publică Locală

În conformitate cu prevederile :

* art. 2\*), alin. (2) şi art. 8, alin. (2) din Legea nr. 50/1991 din 29 iulie 1991 \*\*\* Republicată privind autorizarea executării lucrărilor de construcţii, cu modificările și completările ulterioare, prevederile art. 25, alin. (1), art. 26, art. 46\*), alin. (1^3) şi art. 56, alin. (1) din Legea nr. 350/2001 privind amenajarea teritoriului şi urbanismul, cu modificările şi completările ulterioare,
* HCL nr. 257/19.12.2002 privind aprobarea Planului Urbanistic General al Municipiului Târgu Mureș și HCL nr. 239/17.12.2020 privind prelungirea valabilității acestuia
* art. 80-81 din Legea nr. 24 din 27 martie 2000 privind normele de tehnică legislativă pentru elaborarea actelor normative,
* art. 7, Legea nr. 52/2003, Republicată, privind transparenţa decizională în administraţia publică,
* Decizia nr. 12/2021 din 28 iunie 2021, a Înaltei Curţi de Casaţie şi Justiţie - completul pentru soluţionarea recursului în interesul legii,
* În temeiul prevederilor art. 129, alin. (1), alin. (14), art. 196 alin. (1) lit. „a” şi ale art. 243, alin (1), lit „a” din O.U.G. nr. 57/2019 privind Codul Administrativ,

**H o t ă r ă ş t e** :

Art. 1. Se aprobă prelungirea valabilității Planului Urbanistic General al Municipiului Târgu Mureș cu regulamentul local de urbanism aferent, aprobat prin HCL nr. 257/19.12.2002 (HCL nr. 239/17.12.2020), până la intrarea în vigoare a noului Plan Urbanistic General,dar nu mai târziu de 1 octombrie 2022.

Art. 2. Cu ducerea la îndeplinire a prevederilor prezente hotărâri se încredinţează Executivul Municipiului Târgu Mureş prin Direcţia Arhitect Şef.

Art. 3. În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

Art.4. Prezenta hotărâre se comunică Direcției Arhitect Șef.

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati, cu modificările şi complerătile ulterioare**

Nr. 1066/ 28.02.2022  **(nu produce efecte juridice)\***

**PRIMAR**

**SOÓS ZOLTÁN**

**REFERAT DE APROBARE**

**privind prelungirea valabilităţii „Planului Urbanistic General al Municipiului Târgu Mureş” cu regulamentul local de urbanism aferent**

**aprobat prin HCL nr. 257/19.12.2002**

**până la intrarea în vigoare a noului Plan Urbanistic General,**

dar nu mai târziu de 1 octombrie 2022

**beneficiar Municipiul Târgu Mureş**

În cadrul proiectului de Reactualizare a Planului Urbanistic General al Municipiului Tîrgu Mureş au fost parcurse până în prezent următoarele etape:

* **Etapa I -** ***Studii de fundamentare***, **finalizată şi aprobată** prin HCL nr. 139/31 martie 2011;
* **Etapa II** - ***PUG preliminar***, **finalizată şi aprobată** prin HCL nr. 76/26 aprilie 2012;
* **Etapa III** - ***PUG final*** (PUG propriu-zis şi regulamentul local de urbansim aferent), strategia de dezvoltare spaţială a localităţii, **cu obtinerea avizelor necesare**
* **procedura de informare și consultare a populației**
* a fost transmisă documentaţia completă la **Ministerul Dezvoltării, Lucărilor Publice și Administrației** cu adresa nr. 7320/ 30.12.2021 în vederea obținerii avizului final, fiind completată ulterior conform solicitărilor cu adresa nr. 352/21.01.2022, urmând a fi analizată în cadrul Comisiei Tehnice a MDLPA în data de 03.03.2022.

Având în vedere **avizul favorabil de prelungire a valabilității PUG Târgu Mureș** dat de **Ministerul Dezvoltării Regionale și Administrației Publice** prin adresa *nr. 149375/27.12.2018* care permite prelungirea valabilității până cel târziu la data de 31 decembrie 2023, pe care îl anexăm prezentei,

Ţinând cont de faptul că **PUG-ul în vigoare expiră în data de 31.03.2022**,

În baza art. 46\*), alin. (1^3)din *L350/2001 privind amenajarea teritoriului și urbanismului* care prevede că "*Termenul de valabilitate a Planului urbanistic general se prelungeşte, pe bază de hotărâre a consiliului local/Consiliului General al Municipiului Bucureşti, până la intrarea în vigoare a noului plan urbanistic general, cu condiţia iniţierii demersurilor de elaborare/actualizare a planului urbanistic general înainte de expirarea termenului de valabilitate."*,

Conform completării și modificării aduse *Legii nr. 350/2001 privind amenajarea teritoriului și urbanismul,* prin articolul III din OUG nr. 51/2018, care prevede că ***”****Termenul de valabilitate a planurilor de urbanism generale elaborate şi aprobate până în anul 2003 poate fi prelungit prin hotărâre a consiliului local/Consiliului General al Municipiului Bucureşti până la data aprobării, în condiţiile legii, a noii documentaţii de urbanism, dar nu mai târziu de 30 decembrie 2018\*\*). \*\*) Conform art. III din Ordonanţa de urgenţă a Guvernului nr. 51/2018, termenul prevăzut la art. II din Ordonanţa de urgenţă a Guvernului nr. 85/2012 se prorogă până la data de 31 decembrie 2023.”,*

**Solicităm prelungirea valabilității *Planului Urbanistic General* al Municipiului Tîrgu Mureș cu regulamentul local de urbanism aferent, aprobat prin HCL nr. 257/19.12.2002, până la intrarea în vigoare a noului Plan Urbanistic General, dar nu mai târziu de 1 octombrie 2022.**

**Aviz favorabil al**

**COMPARTIMENTULUI DE SPECIALITATE**

**ARHITECT ȘEF**

**Miheț Florina Daniela**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**